बेल्जियम की टीम को मात देकर फ्रांस की टीम फीफा विश्वकप के फाइनल में पहुंचने वाली पहली टीम बन गई है, वहीं आज विश्वकप में इंग्लैंड और क्रोएशिया के बीच दूसरा सेमीफाइनल मुकाबला खेला जाएगा| इंग्लैंड की टीम 28 वर्ष बाद सेमीफाइनल मैच खेलने उतरेगी| इंग्लैंड ने एकमात्र विश्वकप वर्ष 1966 में जीता था| वहीं अंतिम बार वर्ष 1990 में विश्वकप सेमीफाइनल में अपनी जगह बनाई थी| क्रोएशिया की बात की जाए तो टीम 20 वर्ष बाद सेमीफाइनल में जगह बनाने में कामयाब हो पाई है| दोनों टीमों के बीच यह आज भारतीय समयानुसार 11:30 बजे से खेला जाएगा|